राजा दशरथ के बड़े पुत्र अर्थात श्री राम का स्वभाव सबसे अलग था| वह शांत रहना अधिक पसंद करते थे| आयु बढ़ने के साथ – साथ श्री राम प्रजा में भी बहुत लोकप्रिय होने लगे| उनमें अत्यन्त विलक्षण प्रतिभा थी जिसके परिणामस्वरू अल्प काल में ही वे समस्त विषयों में पारंगत हो गए| श्री राम हर चीज बहुत जल्दी सीख जाते थे| अपने इसी गुण के कारण उन्हें अस्त्र-शस्त्रों को चलाने तथा हाथी, घोड़े एवं सभी प्रकार के वाहनों की सवारी में असाधारण निपुणता प्राप्त हो गई|